
PARLAMENTUL ROMÂNIEI

CAMERA DEPUTAŢILOR

	Comisia pentru politică economică,

        reformă şi privatizare

    
	                                Bucureşti,  12.02.2013
                                Nr. 21/233/2012
                                PL-x 462/2012                                                                                                      


	


   BIROULUI  PERMANENT 

                                                                   AL

CAMEREI  DEPUTAŢILOR

 Vă înaintăm, alăturat, RAPORTUL asupra proiectului de Lege privind aprobarea Ordonanței de urgență a Guvernului nr. 45/2012 pentru completarea art. 1 din Ordonanța de urgență a Guvernului nr. 88/2001 privind înființarea Oficiului Participațiilor Statului și Privatizării în Industrie, trimis spre dezbatere în fond, în procedură de urgenţă, cu adresa nr. PL-x 462 din 12 noiembrie 2012, înregistrată sub                nr. 21/233 din 13 noiembrie  2012, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE
     Mihai TUDOSE

RAPORT 
asupra 
proiectului de Lege privind aprobarea 

Ordonanței de urgență a Guvernului nr. 45/2012 pentru completarea art. 1 din Ordonanța de urgență a Guvernului nr. 88/2001 privind înființarea 

Oficiului Participațiilor Statului și Privatizării în Industrie

În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanței de urgență a Guvernului nr. 45/2012 pentru completarea art. 1 din Ordonanța de urgență a Guvernului nr. 88/2001 privind înființarea Oficiului Participațiilor Statului și Privatizării în Industrie, trimis cu adresa nr. PL-x 462 din                   12 noiembrie 2012, înregistrată sub nr. 21/233 din  13 noiembrie  2012.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat,                    Camera Deputaţilor este Cameră decizională.
  Senatul, în calitate de primă Cameră sesizată, a adoptat iniţiativa legislativă, în şedinţa din 30 octombrie 2012, în conformitate cu prevederile                                            articolului 115 alineatul (5) teza a  III-a din Constituţia României, republicată.
Consiliul Legislativ, prin avizul nr. 702 din 3 septembrie 2012, a avizat favorabil proiectul de ordonanţă de urgenţă, cu observaţii şi propuneri.
Guvernul, prin adresa nr. 274 din data de 7 februarie 2013, precizează că menţine punctului de vedere iniţial de aprobare a Ordonanței de urgență a Guvernului nr. 45/2012 pentru completarea art. 1 din Ordonanța de urgență a Guvernului nr. 88/2001 privind înființarea Oficiului Participațiilor Statului și Privatizării în Industrie.
Comisia juridică, de disciplină şi imunităţi, conform avizului nr.31/895 din 15 ianuarie 2013, a avizat favorabil proiectul de lege. 

Comisia pentru buget, finanţe şi bănci a avizat favorabil iniţiativa legislativă, conform avizului  nr. 22/369 din 12 februarie 2013. 
Proiectul de lege supus dezbaterii are ca obiect de reglementare aprobarea Ordonanței de urgență a Guvernului nr. 45/2012 pentru completarea art. 1 din Ordonanța de urgență a Guvernului nr. 88/2001 privind înființarea Oficiului Participațiilor Statului și Privatizării în Industrie, în sensul instituirii unor reglementări speciale care să permită Oficiului Participaţiilor Statului şi Privatizării în Industrie să deruleze proceduri concomitente de valorificare a unor creanţe deţinute asupra acestora de alte instituţii publice, regii autonome sau societăţi comerciale cu capital majoritar sau integral de stat, în numele şi pe seama deţinătorilor de creanţe, cu acordul acestora, cu respectarea regulamentului de valorificare aprobat de entitatea creditoare în cadrul procedurilor de privatizare a unor societăţi comerciale la care statul român este acţionar unic sau majoritar şi exercită această calitate prin Ministerul Economiei.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă susmenţionată, în şedinţa din 12 februarie 2013.

La dezbaterea acestei iniţiative legislative, din totalul de 29 de membri ai Comisiei pentru politică economică, reformă şi privatizare au fost prezenţi                          28 deputaţi. 

La lucrările Comisiei au participat, în calitate de invitaţi, din partea Ministerului Finanţelor Publice, doamna Lucica Diaconescu – şef serviciu, iar din partea Ministerului Economiei, doamna Silvia Stancea – consilier şi domnul Alexandru Prepeliţă – consilier juridic.
În urma examinării proiectului de lege şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanței de urgență a Guvernului nr. 45/2012 pentru completarea art. 1 din Ordonanța de urgență a Guvernului nr. 88/2001 privind înființarea Oficiului Participațiilor Statului și Privatizării în Industrie, în forma adoptată de Senat.
În raport cu obiectul şi conţinutul său, iniţiativa legislativă face parte din categoria legilor ordinare.
                       PREŞEDINTE                                                             SECRETAR                     
                      Mihai TUDOSE                                                    Cornel ITU
        Şef serviciu
Graziella  Segărceanu

